cyanic-selkie/wikianc huggingface dataset:
Վերոնիկա Պերշինա
Կենսագրություն
11 տարի աշխատել է որպես մարզիչ Դետրոյդի «The Detroit Skating Club»-ում, այնուհետև 2 տարի հայտնի ամերիկացի մարզիչ Ռիչարդ Կալագանի հետ՝ «The Onyx Skating Academy»-ում։ Ներկա պահին ապրում է Էնն-Արբորում, որտեղ էլ «The Ann Arbor Figure Skating Club»-ում աշխատում է որպես մարզիչ։ Նա ԱՄՆ-ի գեղասահքի ասոցիացիայի անդամ է ։
Անձնական կյանք
Երկար ժամանակ ամուսնացած է եղել Իգոր Շպիլբանդի հետ։ Սակայն նրանց ամուսնությունը փլուզվեց։ Նրանք ունեն երկու երեխա՝ որդին՝ Մաքսիմը և դուստրը՝ Կատյան։ Նրա դուստրը՝ Կատյա Շպիլբանդը, ինչպես ծնողները, զբաղվել է գեղասահքով։ 2009 թվականի ԱՄՆ-ի պատանիների առաջնությունում նա գրավել է 1-ին հորիզոնականը ։
Արտաքին հղումներ
Կատեգորիա:ԽՍՀՄ միջազգային կարգի սպորտի վարպետներ
Զառնաձեեբ (Թերջոլայի շրջան)
Զառնաձեեբ (ზარნაძეები), գյուղ Վրաստանում։ Գտնվում է Իմերեթի մարզի Թերջոլայի շրջանում ։
Ծանոթագրություններ
Կատեգորիա:Վրաստանի գյուղեր Կատեգորիա:Թերջոլայի շրջան
Կուռի (այլ կիրառումներ)
Կուռի, կարող է վերաբերել՝
Ֆիլիկի Էթերիա
Ֆիլիկի էթերիա կամ Ընկերների միություն (Φιλική Εταιρεία կամ Εταιρεία των Φιλικών), 19-րդ դարի հունական գաղտնի կազմակերպություն, որը նպատակ ուներ տապալել Հունաստանի օսմանյան լուծը և ստեղծել անկախ հունական պետություն ։ Կազմակերպության անդամները հիմնականում երիտասարդ ֆանարիոտներն էին, ինչպես նաև հույներ Ռուսաստանից, Սերբիայից և Հունաստանի այլ երկրամասերից (այդ թվում և Կիպրոսից)։
Հիմնադիրն ու առաջին ղեկավարը եղել է հունական ազգային-ազատագրական շարժման գործիչ Ալեքսանդր Իփսիլանտիսը ։ Այս կազմակերպության նախաձեռնությամբ 1821 թվականի գարնանը սկսվել է հույն ժողովրդի ազգային-ազատագրական պայքարն անկախության ու Օսմանյան Հունաստանի կործանման համար։
Անվան ծագումնաբանություն
«Ֆիլիկի» բառը հունարենից բառացի թարգմանությամբ նշանակում է «բարեկամ», իսկ բառի մյուս արմատը՝ «էթերիա», նշանակում է «հասարակություն» (կամ «ասոցիացիա» կամ «ընկերակցություն»)։
Հիմնադրում
Թուրքական վարչակարգից ազատման համար եվրոպական նմանատիպ այլ գաղտնի կազմակերպությունների օրինակով, 1814 թվականին ժամանակակից Ուկրաինայի Օդեսա քաղաքում երեք հույներ հիմնադրում են գաղտնի կազմակերպություն, որը կոչված էր երաշխավորելու հույների անվտանգությունն իրենց պատմական հայրենիքում։ Կազմակերպության գլխավոր նպատակներից էր միավորել աշխարհի տարբեր ծայրերում ապրող հույներին՝ թուրքական տիրապետության դեմ պայքարելու նպատակով։ Ֆիլիկի էթերիայի երեք հիմնադիրներն էին Նիկոլաոս Սկուֆասը, Էմանուիլ Քսանթոսը և Աթանասիոս Ցակալոֆը։ Շուտով նրանց միացավ նաև Պանայոտիս Անագնոստոպուլոսը։ Սկուֆասը ծանոթ էր կարբոնար Կոստանդինոս Ռադոսին։ Քսանթոսը Լևադայում մասոնական օթյակի անդամ էր, իսկ Ցակալոֆը «Հունախոս հյուրանոց» կազմակերպության հիմնադիրներից էր։ Կազմակերպությունը հաջողություն չունեցավ։
1814-1816 թվականների միջև ընկած ժամանակահատվածում «Ֆիլիկի Էթերիայի» շարքերը համալրվում են ևս քսան նոր անդամներով։ 1817 թվականին կազմակերպության անմիջական օժանդակությամբ Ռուսաստանի հունական համայնքի ներկայացուցիչները ապստամբության փորձեր են անում Դանուբյան ավազանի տարածքներում՝ Մոլդովայում և Վալախիայում։ Կազմակերպությունը ակտիվորեն նոր նախաձեռնություններով հանդես եկավ 1818-1821 թվականներին, այն ժամանակ, երբ վերջինիս հեղինակությունը տարածվեց Հունաստանի գրեթե բոլոր շրջաններում և օտարերկրյա երկրների հունական համայնքներում։ Այդ տարիներին միավորմանը սկսեցին անդամակցել հազարավոր նոր անձինք։ Այդ անդամների թվում էին արհեստավորներ, հոգևորականներ, ռուս հյուպատոսներ, օսմանցի ֆանարյոտներ և հեղափոխական սերբեր։ Կազմակերպությունն ազդեցություն է ունեցել Հունաստանի պատմական շատ շրջաններում և այլ երկրների հունական սփյուռքում։
Սկզբնական շրջանում Կազմակերպության գլխավոր գրասենյակը գտնվում էր Օդեսայում, այնուհետև տեղափոխվել է Կոստանդնուպոլիս։ Կենտրոնը Պելիոն լեռ, այնուհետև Մանի թերակղզի տեղափոխելու առաջարկը, որտեղ թուրքերը երբեք չէին հասել, չի իրականացել։
Կառուցվածք
«Էթերիայի» կառուցվածքը նման էր մասոնների և կարբոնարների կառուցվածքին։ Գլխամասում էր «Անտեսանելի իշխանությունը» (Αόρατος Αρχή), որի կազմը խիստ գաղտնի էր, ինչը թույլ էր տալիս ակնարկել շատ կարևոր անձանց անդամակցությունը, ինչպիսին էր Ալեքսանդր I կայսրը։ Փաստորեն, սրանք ընդամենը երեք հիմնադիրներ էին, 1815-1818 թվականներին այնտեղ ավելացավ հինգը, իսկ Սկուֆասի մահից հետո՝ ևս երեք հոգի։ 1818 թվականին «Անտեսանելի իշխանությունը» վերանվանվեց «12 առաքյալների իշխանություն», յուրաքանչյուր «առաքյալ» պատասխանատու էր որոշակի շրջանի համար։
«Էթերիայի» ամբողջ կառուցվածքը բրգաձև էր։ Վերևում «Անտեսանելի իշխանությունն» էր։ Ոչ ոք չգիտեր և չէր կարող հարցնել նրա մասին։ Նրա հրամանները չէին քննարկվում, անդամները չէին կարող ինքնուրույն որոշումներ կայացնել։ Կազմակերպությունը կոչվում էր «տաճար» և ուներ ձեռնադրության չորս մակարդակ. α) Եղբայրներ (αδελφοποιητοί) կամ Վլամիդներ (βλάμηδες), β) Առաջարկվող (συστημένοι), γ) Քրմեր (ιερείς), δ) Հովիվներ (ποιμένες):
Ապստամբության նախապատրաստություն
1817 թվականին սերբ ապստամբ առաջնորդ Կարագեորգին միացավ Կազմակերպությանը, բայց շուտով նա սպանվեց իր մրցակից Միլոշ Օբրենովիչի կողմից։
Հին արքաներ (հեռուստասերիալ)
Հին արքաներ, հայկական պատմական հեռուստասերիալ։ Իրադարձությունները ծավալվում են նախաքրիստոնեական ժամանակաշրջանի Հայաստանում՝ Մեծ Հայքում, երբ գահ պետք է բարձրանա Տիգրան Մեծը։
Հեռուստասերիալը հեռարձակվել է Ucom ցանցում գործող Արմենիա Պրեմիում հեռուստաալիքի եթերում 2016 թվականի նոյեմբերի 5-ից, իսկ 2018 թվականի հունվար ամսին ցուցադրվել է նաև Արմենիա հեռուստաընկերության եթերում։
Ֆիլիկի Էթերիա
Ապստամբության նախապատրաստություն
1818 թվականին «Էթերիա» ժողովի նստավայրը Օդեսայից տեղափոխվեց Կոստանդնուպոլիս։ Սկուֆասի մահը մեծ կորուստ էր կազմակերպության համար։ Մասնակիցների մնացած մասը փորձեց գտնել հզոր անձնավորություն՝ կառավարումը վստահելու, կազմակերպության հեղինակությունը պահպանելու և «մաքուր օդ թողնելու» համար։ 1818 թվականի սկզբին նրանք հրավիրեցին Իոանիս Կապոդիստրիային, բայց նա ոչ միայն մերժեց, այլև գրեց, որ «Ֆիլիկի Էթերիան» մեղավոր է Հունաստանում տեղի ունեցած անկարգությունների համար։ Հրաժարվեց նաև Կազմակերպությանը անդամակցելու առաջարկից։
Հին արքաներ (հեռուստասերիալ)
Սյուժե
Մ.թ.ա. 95 թվական, Մեծ Հայք, Արքան մահացել է, թագաժառանգ Տիգրանը պատանդ է Պարթևաստանում։ Հազարապետ Վռամը հարմար առիթ է տեսնում գահ բարձրանալու համար, իսկ Սպարապետ Զարեհը պնդում է, որ պետք է գահաժառանգին բերել հայրենիք։
Ֆիլիկի Էթերիա
Ապստամբության նախապատրաստություն
1820 թվականի ապրիլին Ալեքսանդրոս Իփսիլադիսը ընտրվեց ղեկավար (գեներալ-կապիտան)։ Սկսվեց ապստամբության նախապատրաստությունը, ստեղծվեցին ռազմական միություններ՝ ի թիվս այլ կամավորական կորպուսների, հիմնականում Ռուսաստանից եկած հույն ուսանողներից, որոնք կոչվում էին «Սրբազան կորպուս»։
Հին արքաներ (հեռուստասերիալ)
Հիմնական դերերում
• Ժան Նշանյան - Զարեհ սպարապետ (1-24 սերիաներ)
Ֆիլիկի Էթերիա
Ծանոթագրություններ
Կատեգորիա:Հունաստանի պայքարը ազատության համար Կատեգորիա:Գաղտնի ընկերություններ Կատեգորիա:Հունաստանի պատմություն
Հին արքաներ (հեռուստասերիալ)
Հիմնական դերերում
• Արման Նշանյան - Գլակ, սպարապետի ավագ որդին, հազարապետի փեսան (1-24 սերիաներ)
• Շողեր Թովմասյան - Նռանե, հազարապետի միակ դուստրը, սպարապետի հարսը (1-24 սերիաներ)
• Ռուբեն Մուրադյան - Մուշեղ, դարբնի որդի, իրականում Սպարապետի գաղտնի որդին (1-24 սերիաներ)
• Աննա Գրիգորյան - Ձյունիկ, հազարապետի աղախինը, Մուշեղի սիրեցյալը (1-15 սերիաներ)
• Արթուր Նալբանդյան - Անդոկ մաղխազ (2-24 սերիաներ)
• Շաքե Թուխմանյան - Աստղիկ արքայաքույր (1-24 սերիաներ)
• Մեսրոպ Աբտոյան - Հայկ, սպարապետի կրտսեր որդին (1-24 սերիաներ)
• Սամսոն Ստեփանյան - բդեշխ Շիրակ (3-24 սերիաներ)
Կուսանաց վանք (այլ կիրառումներ)
Կուսանաց վանք, կարող է վերաբերել՝
Հին արքաներ (հեռուստասերիալ)
Հիմնական դերերում
• Սամվել Փիլոյան - Տիրան քրմապետ, սպարապետի եղբայրը (1-24 սերիաներ)
• Հայկ Սարգսյան - Երվանդ սուրհանդակապետ, հազարապետի դաշնակիցը (1-24 սերիաներ)
• Սարգիս Հակոբյան - Գեղամ, Հազարապետի համհարզը (1-24 սերիաներ)
• Սուսաննա Բաղդասարյան - Զարուհի, Սպարապետի սպասուհին (1-24 սերիաներ)
• Անայիս Սարդարյան - Աղավնի, Նռանեի աղախինը (1-24 սերիաներ)
• Սամվել Գրիգորյան - Արեգ զորական (1-24 սերիաներ)
• Կառլոս Մուրադյան - Գոռ, Սպարապետի զինվորներից, Նռանեի սիրեկանը (1-24 սերիաներ)
• Ֆրունզ Ամիրխանյան - Առնակ, Սպարապետի ծառան, Աղավնու հայրը (1-24 սերիաներ)
• Ներսես Մարկոսյան - Սիմոս, շուկայի ծաղրածուն (1-24 սերիաներ)
Այլ դերեր
• Արմեն Մարգարյան - Հազարապետի Խորհրդական (1-2 սերիա)
• Իշխաններ (1-24 սերիաներ)
• Հովհաննես Հովհաննիսյան - Պարթևների պատվիրակ Բալաշ (1-24 սերիաներ)
• Գարիկ Չեպչյան–Հռոմի պատվիրակ Տիբերիոս (1-24 սերիաներ)
• Գլակի ընկերներ (2-24 սերիաներ)
• Դարբին (2-3 սերիաներ)
• Ախտաբույժ (3-րդ սերիա)
• Վհուկ (9-17 սերիաներ)
• Հեքիմ (19-րդ սերիա)
• Հրամանատար (21-րդ սերիա)
• Զինվորներ
• Տիգրան Մեծ (24-րդ սերիա)
Նկարահանումներ
• Մտահղացումը՝ Դավիթ Բաբախանյանի, Ռուբեն Մխիթարյանի
• Գլխավոր պրոդյուսերներ՝ Արմեն Արզումանյան, Դավիթ Բաբախանյան, Ռուբեն Մխիթարյան
• Բեմադրող ռեժիսոր՝ Հարություն Շատյան
• Բեմադրող նկարիչ՝ Մկրտիչ Շեխյան
• Սցենարի հեղինակներ՝ Լևոն Գալստյան, Հարութ Կբեյան
• Խորհրդատու-պատմաբան՝ Արտակ Մովսիսյան
• Երկրորդ ռեժիսոր՝ Տաթև Կետիկյան
• Ռեժիսորի օգնական՝ Նելլի Ղարդյան
• Քասթինգի պատասխանատու՝ Ռաֆայել Ասատրյան
• Զգեստների նկարիչներ՝ Լուսինե Խաչատրյան, Լիլիթ Ղազարյան
• Նկարիչ դիմահարդարներ՝ Աննա Նալբանդյան, Հեղնար Համբարձումյան
• Վարսահարդարներ՝ Դիանա Մնացականյան, Արա Դավոյան
• Ռեկվիզիտներ՝ Արթուր Բարսեղյան, Արուսյան Ղազարյան
• Օպերատոր՝ Վազգեն Համբարձումյան
• Տեխնիկական անձնակազմ՝ Ռաֆայել Քարամյան, Հովհաննես Ռաֆայելյան, Համազասպ Հովհաննիսյան
• Մոնտաժի ռեժիսոր՝ Մանվել Հովսեփյան
• Համակարգչային գրաֆիկա՝ Հովհաննես Եփրեմյան
• Ռոնինի սպասարկում՝ Վահե Համբարձումյան
• Լուսավորություն՝ ProRental
• Նկարահանման կռունկ՝ Սերոբ Մանուկյան
• Հնչյունային ռեժիսոր՝ Հրայր Հովհաննիսյան
• Հնչյունային համադրում՝ Արամ Սողոմոնյան
• Երաժշտական լեյտմոտիվի հեղինակներ՝ Արման Պարսամյան, Ռուբեն Մխիթարյան
• Կոմպոզիտոր՝ Արման Պարսամյան
• Գծային պրոդյուսեր՝ Տիգրան Վիրաբյան
• Ադմինիստրատոր՝ Տիգրան Բարսեղյան
• Մենամարտի տեսարանների բեմադրողի օգնականներ՝ Հրանտ Քոթանջյան, Գագիկ Հովհաննիսյան
1-ին սերիա
Մ.թ.ա. 95, Արտաշատ. Արքան մահացել է։ Վռամ հազարապետը հայտարարում է, որ արքան իրեն է վստահել երկիրը։ Սպարապետը առարկում է՝ ասելով, որ գահաժառանգը դեռ ողջ է։ Մի շարք իշխաններ իրենց հավատարմությունն են հայտնում Վռամին։ Խորհրդականը կասկածում է Վռամի մտադրություններին և հայտնում այդ մասին Աստղիկ արքայաքրոջը։ Մինչ այդ Վռամը հանդիպում է Պարթևստանի և Հռոմի պատվիրակներին, այնուհետև իր խորհրդականին հրահանգում է արքայի կնիքով նամակ գրել, այնուհետև սպանել է տալիս նրան։ Միևնույն ժամանակ Սպարապետի ամրոցում աղախին Սոսեն իմանում է, որ երեխայի է սպասում Սպարապետի կրտսեր որդուց՝ Հայկից, և հայտնում է նրան։ Իսկ Սպարապետը նկատում է շուկայում կոխի բռնված երիտասարդներից մեկին՝ Մուշեղին։
2-րդ սերիա
Սպարապետը կասկածում է, որ խորհրդականն ինքնասպան չի եղել։ Սոսեն անհանգստանում է, որ իշխանից ծնված ռամիկի որդին որբ է, իսկ Հայկն ասում է, որ ամեն ինչ լավ է լինելու։ Գլակը պարտքերի մեջ է։ Վռամը փորձում է համոզել Զարեհին միասին գործել, բայց վերջինս կոպիտ կերպով մերժում է։ Զարուհին իր անհանգստությունն է հայտնում Սպարապետին, որ վերջինիս գաղտնի որդին արդեն հասուն մարդ է, բայց դեռ չգիտի իր ծագման մասին։ Աստղիկը գահաժառանգի վերադարձի մասին բանակցում է Բալաշի հետ։ Վռամը խոսում է դստեր հետ, խնդրում Գլակի հետ իր կողմն անցնել և օգնել գահ բարձրանալ, նաև նշում է, որ պետք է արու զավակ։ Մուշեղը Սիմոսին շուկայում պաշտպանում է հարբած Գլակից։ Զարեհը խոստում է տալիս Արքայաքրոջը, որ գահի հարցն իր պատվի, կենաց մահու հարցն է և ամեն ինչ կանի, բայց երկիրն ուրիշներին չի տա։ Նռանեն խանդավառում է Գլակին, որ նա կարող է արքա դառնալ։ Սպարապետը որոշում է Մուշեղին համհարզ կարգել։
3-րդ սերիա
Զարեհը նախատում է Գլակին իր վարքի համար։ Վերջինս որոշում է գնալ Վռամի մոտ։ Արքայաքույրը սուրհանդակապետին է հանձնում նամակ, մատանու հետ, որ վերջինս ուղարկի գահաժառանգին։ Սուրհանդակապետն այդ մասին տեղեկացնում է Վռամին և նրան հանձնում նամակը և մատանին, վերջինս հազարապետը նվիրում է Ձյունիկին, բայց խնդրում առայժմ քիչ կրել այն։ Մուշեղը ընդունում է սպարապետի համհարզ դառնալու հրավերը։ Ձյունիկը լսում է Սուրհանդակապետի և հազարապետի ծառայի խոսակցությունը՝ սպարապետի դեմ։ Վռամը հավատացնում է Գլակին, որ նա կարող է լինել իր գահաժառանգը։ Հայկը տեղափոխվում է Սոսեի սենյակ, որպեսզի միասին ապրեն։ Սպարապետը հանդիպում է բդեշխ Շիրակին, իսկ հազարապետի մարդն ականջ է դնում նրանց խոսակցությանը։
4-րդ սերիա
Տիբերիոսը Վռամին հայտնում է, որ Հռոմը կուզեր նրան գահին տեսնել։ Մինչ այդ Սպարապետն ու Շիրակը որոշում են իրենց հետագա անելիքները։ Արքայաքույրը Զյունիկի մատին նկատում է Սուրհանդակապետին տված իր մատանին։ Արքունիքին արքա է պետք, Վռամը հավաքված իշխանների մոտ առաջարկում է իր գահ բարձրանալու թեկնածությունը, իսկ Սպարապետն առաջարկում է Աշխարհաժողով անել։ Վճռվում է Աշխարհաժողով հրավիրել։
5-րդ սերիա
Մուշեղը խնդրում է Արեգին իրեն ռազմի արվեստը սովորեցնել, ընթացքում նկատում է Ձյունիկին։ Գլակն իմանում է Աշխարհաժողովի մասին և վրդովվում։ Տիրանը նախատում է Զարեհին, որ վերջինս կարող էր իր թեկնածությունն առաջարկել։ Սպարապետը զրուցում է որդիների հետ և կրկին հիասթափվում Գլակի պահվածքից։ Հաջորդ առավոտյան Հայկը նախաճաշի սեղանի մոտ է հրավիրում Սոսեին, և խնդրում հորը՝ օրհնել նրանց միությունը։
6-րդ սերիա
Զարեհը օրհնում է Հայկի և Սոսեի միությունը։ Նռանեն այդ փաստից սաստիկ վրդովվում է, փորձում է Գլակին համոզել զավակ ունենալ, բայց վերջինս մերժում է, և Նռանեն դիմում է զինվորներից մեկին, այդ մասին պատահաբար լսում է Զարուհին։ Սպարապետը Զարուհուն ասում է, որ Մուշեղը երբևէ չպետք է իմանա իր ծագման մասին։ Աստղիկը հարցնում է Ձյունիկին, թե որտեղից նրան մատանին, վերջինս փախչում է։ Վռամը պարթևաց և հռոմեական պատվիրակներին հաղորդում է սպարապետի՝ ռամիկից ծնվելիք թոռան լուրը։ Աստղիկ արքայաքույրը սուրհանդակապետին ցույց է տալիս մաստանին, որը վերցրել էր Ձյունիկի մոտից։
7-րդ սերիա
Երվանդը փորձում է ձևացնել, թե կապ չունի մատանու հետ։ Արքայաքույրը ամոթանք է տալիս Սուրհանդակապետին։ Մուշեղը փորձում է Ձյունիկին օգնել, վերջինս իմանալով, որ նա Սպարապետի համհարզն է, կարծում է, որ կարող է օգնություն ստանալ նրանից։ Վռամը սպարապետի և պատվիրակների մոտ անհանգստություն է հայտնում, որ արքայորդին անտարբեր է երկրի նկատմամբ։ Հայկը սաստում է Աղավնուն Սոսեին վիրավորելու համար և ասում, որ յուրաքանչյուրը ով Սոսեին կնեղացնի անհապաղ կհեռացվի տանից։ Հազարապետն ու Սուրհանդակապետը որոշում են ամեն ինչ բարդել Ձյունիկի և սուրհանդակի վրա։
8-րդ սերիա
Արքայաքույրը Քրմապետ Տիրանին իր անհանգստությունն է կիսում գահի մասին և խնդրում հանդիպում կազմակերպել Զարեհ սպարապետի հետ, բայց ոչ ամրոցում։ Տիրանն այդ մասին տեղեկացնում է Վռամին և վերջինս խնդրում է Աստղիկին և Զարեհին հանդիպացնել իր ուզած վայրում։ Ձյունիկն ամեն ինչ պատմում է Մուշեղին և խնդրում օգնել նրան։ Նրանց գտնում է Գեղամն ու Մուշեղին ծեծել տալիս։
9-րդ սերիա
Ձյունիկը Վռամին խոստանում է անել իր սրտի ուզածը միայն թե ների նրան։ Սիմոսը գտնում է Մուշեղին ծեծված վիճակում։ Բալաշը փորձում է բանակցություններ վարել Վռամի հետ՝ գահաժառանգի վերադարձման մասին, Վռամը մերժում է նրան։ Ձյունիկը հազարապետի հրամանով Արքայաքույր Աստղիկին պատմում է հորինված պատմություն՝ մատանու իր մոտ հայտնվելու մասին։ Վերջինս լսելուց հետո որոշում է աղջկան իր հովանու տակ վերցնել և դաստիարակել։ Նռանեն պատվիրում է երկու թուրմ՝ մի երեխայի ծնունդ, մի երեխայի մահ։
10-րդ սերիա
Աստղիկն ու Զարեհը պարզում են, որ հանդիպման տեղի հարցում Տիրանն իրենց խաբել է։ Վռամը հրամայում է Սպանել Ձյունիկին։ Զարեհը արգելում է Տիրանի մուտքը իր տուն։ Վռամը կանչում է Զարեհին զրույցի, վերջինս մերժում է հրավերքը։ Զարեհը հրավիրում է Բալաշին և հարցնում գահաժառանգի վերադարձի մասին բանակցությունների մասին, և առաջարկում բանակցել իր հետ։ Նռանեն հատուկ թուրմ է խմում երեխա ունենալու համար, իսկ Սոսեի գինու մեջ լցնում է մանկասպան թուրմը։ Զարուհին նկատում է դա։
11-րդ սերիա
Սեղանի շուրջ Նռանեն առաջարկում է խմել Հայկի և Սոսեի ապագա երեխայի կենացը, Զարուհին դիտմամբ թափում է գինին և խանգարում Սոսեին խմել այն։ Ավելի ուշ Զարուհին նկատում է, թե ինչպես է Նռանեն դավաճանում ամուսնուն զինվորներից մեկի հետ։ Մինչ այդ Սոսեն և Հայկը իրենց ապագա զավակի անունն են որոշում։
12-րդ սերիա
Ձյունիկին փորձում են առևանգել, բայց Անդոկ մաղխազը կասեցնում է այդ փորձը։ Աստղիկն ու Անդոկը որոշում են Ձյունիկին ուղարկել Սպարապետի ամրոց, որպես ամենաապահով վայր։ Զարեհն ընդունում է նրան, և խնդրում ամենը պատմել Աշխարհաժողովին։ Վռամը պնդում է, որ հենց ինքը կհարցաքննի Ձյունիկին առևանգող զինվորին և հարցաքննության ժամանակ սպանում է վերջինիս։ Նռանեն հայտնում է հորը, որ Ձյունիկը սպարապետի մոտ է։
13-րդ սերիա
Զարեհը կրտսեր որդուն՝ Հայկին արտոնում է մեկնել Պարթևստան և բանակցություններ վարել գահաժառանգի վերադարձի մասին։ Հայկը խնդրում է Մուշեղին իր բացակայության ընթացքում ուշադիր լինել Սոսեի նկատմամբ։ Վռամը դիմում է Գլակին, հոր հետ երկակի խաղ խաղալու համար։ Զարեհը Վռամին կոպիտ կերպով հասկացնում է, որ չի պատրաստվում նրա հետ խոսել։ Վռամը ասում է Նռանեին, որ ամրոցի դռները բաց թողնի։
14-րդ սերիա
Հայտնի է դառնում, որ Հայքի գերագույն քրմապետը մահացել է։ Գոռը Նռանեի խնդրանքով բաց է թողնում ամրոցի դարպասները, արդյունքում, առավոտյան գտնում են Ձյունիկին՝ կախված վիճակում։
15-րդ սերիա
Քրմերը Տիրանին են վստահում գերագույն քրմապետի տեղակալի տիտղոսը։ Զարեհը Անահիտ աստվածուհուն խոստանում է իրազեկել Մուշեղին իր ծագման մասին և տալ իր ազգանունը, բայց ոչ այս խառը պահերին։ Գլակն առաջարկում է Զարեհին Վռամի հետ երկդիմի խաղի մեջ մտնել, իսկ Զարեհը մերժում է՝ ասելով, որ նա երկդիմի խաղեր չի խաղում։ Վռամը հիշեցնում է Տիրանին, որ շատ հիշաչար է, և խորհուրդ է տալիս իր կողմից լինել աշխարհաժողովին։ Սիմոսը տեսնում է, թե ինչպես է Գեղամը ոսկի տալիս Գոռին, լռության համար Գեղամը կտրում է Սիմոսի լեզուն։
16-րդ սերիա
Տիրանը եկել է Աստղիկ արքայաքրոջ մոտ որպես քրմապետի տեղակալ ներկայանա, բայց շնորհավորանքի փոխարեն հանդիպում է տիկնոջ քամահրական խոսքերին։ Վռամը Տիբերիոսին հայտնում է, որ այլևս նա Արքա է, և կարող են վստահ լինել այդ հարցում։
17-րդ սերիա
Սիմոսը անլեզու հասկացնում է Մուշեղին, որ Գոռը կապ ունի ոճրագործության հետ։ Զարեհը Հայկին է տալիս Արտաշես Բարեպաշտի ընծայած մատանին, և դրանով օժտում Հայկին բանակցելու։ Վռամը ցանկանում է Տիրանին ներկայացնել իշխաններին որպես ապագա քրմապետ, և դրանով իր կողմը թեքել շատերին։ Իմանալով Սիմոսի վկայության մասին՝ սպարապետը Գոռին հրահանգում է հանձնել զենքը։ Նրա սենյակում ոսկով լի քսակ են գտնում։ Նռանեն վերադառնում է վհուկի մոտ, և գնում նոր թուրմ, այս անգամ Սոսեին սպանելու համար։ Նա նաև պարզում է, որ հղի է։ Գոռն ամբողջ եղելությունը պատմում է Սպարապետին, վերջինս որոշում է, որ նա պետք է մեռնի զինվորի մահով։ Մուշեղը մենամարտում է Գոռի հետ և հաղթում։
18-րդ սերիա
Գլակը վիճում է հոր հետ և որոշում հեռանալ ամրոցից։ Հայկի հեռանալու պատրվակով Նռանեն Աղավնու միջոցով գինի է հյուրասիրում Սոսեին, Զարեհը որոշում է ինքը խմել այդ գինին, վերջինս թունավորված էր։ Հայկը ճանապարհ է ընկնում Պարթևստան։ Ավելի ուշ Գլակը բռնաբարում է Աղավնուն։
19-րդ սերիա
Գլակը հաղորդում է Վռամին, որ Հայկը հեռու ճամփորդության է մեկնել հոր հրամանով։ Վռամը գլխի է ընկնում ճամփորդության հիմնական նպատակը։ Կարգադրում է գտնել և սպանել բանագնացներից։ Աղավնին պատմում է Զարեհին ամեն ինչ Նռանեի, Գոռի, թունավորված գինու մասին։ Զարեհը ասում է Մուշեղին, որ նրա հայրն է։
20-րդ սերիա
Զարեհը Մուշեղին կարգադրում է հասնել փոքր եղբորը՝ Հայկին, և օգնել նրան իր հանձնարարության հարցով։ Սուրհանդակապետն իշխաններին հրավիրում է նոր քրմապետի հետ կապված հանդիպման։ Զարեհը գիր է տալիս Արեգին և խնդրում հետո տալ Մուշեղին, այդ գրով նա ընդունում է Մուշեղին, որպես իր որդի, և տալիս նրան իր տոհմանունը։ Վռամի մարդիկ շրջապատում են Հայկին։
21-րդ սերիա
Մուշեղը հասնում է Հայկին օգնության, նրանց շրջապատում են, Մուշեղը Հայկին ասում է, որ նրանք եղբայրներ են և խնդրում վարձկաններին իրենց արագ սպանել։ Աղավնին և Սիմոսը ընկերանում են։ Սպարապետը իր խոսքն է ասում զորքին ։ Վռամի հրավիրած ժողովում Գլակը արհամարհանքով հեռանում է, այնուհետև հարձակում է տեղի ունենում, որի պատճառով մաղխազին կարգադրվում է հանձնել զենքը։
22-րդ սերիա
Իշխանների և քրմերի մի մասը զոհվում է հարձակման ժամանակ, մարդկանց թվի անբավարարությամբ աշխարհաժողով այլևս չի կարող լինել։ Ողջ մնացած իշխանների մեծ մասը առաջարկում է Վռամի գահակալման ծեսն անցկացնել։ Վռամը հրամայում է փակել ամրոց տանող ճանապարհը, Զարեհին չեն թողնում պալատ մտնել։ Վռամը Աստղիկին առաջարկում է Արտաշիսյանների տոհմի անունից հրաժարվել գահից և օրհնել նրա գահակալությունը։ Զարեհը ասում է Շիրակին, որ մեռնում է, և խնդրում է ուշադիր լինել զորքի նկատմամբ։ Գլակն իմանում է, որ եղբորը՝ Հայկին սպանել են Վռամի հրամանով։ Վռամը հրամայում է Գլակին փակել զնդանում։
23-րդ սերիա
Աստղիկ արքայաքույրը օգնում է փախչել ամրոցից Անդոկին և Գլակին։ Զարեհը կարգադրում է մեծ խնջույք կազմակերպել։ Գլակը հանդիպում է Առնակին և խնդրում պատժել նրան, վերջինս նրան հանձնում է Աստվածների դատին։ Գլակը ներողություն է խնդրում նաև հորից, վերջինս պատգամում է տղամարդու պես դիմավորել եղբայրներին և սատարել թագաժառանգին։
24-րդ սերիա
Գլակն իմանում է, որ Նռանեի որդին իր արյունը չի կրում և որ Մուշեղն իր եղբայրն է։ Նա նաև Շիրակին և Արեգին ասում է, որ Վռամը Հայկին և Մուշեղին սպանել է տվել։ Միասին որոշում են ավարտին հասցնել Զարեհի գործը, գաղտնի մուտքով մտնել ամրոց և բանալ ամրոցի դռները ներսից։ Վռամը պատրաստվում է թագադրությանը։ Թագադրության հյուրերը հավաքվել են։ Գլակն ու Անդոկը հասնում են և թագադրության ծեսի կիզակետում հարձակում գործում։ Վռամի զինվորներին հաջողվում է կասեցնել հարձակումը, բայց հասնում են Հայկը և Մուշեղը։ Մարտը կրկին շարունակվում է։ Մուշեղը սպանում է Գեղամին։ Վռամը նիզակով փորձում է հարվածել Հայկին, բայց Գլակն իր մարմնով ծածկում է նրան։ Սուրհանդակապետը Արեգի զենքի ճնշման տակ հայտարարում է, որ սրահում կատարվածը անօրինական է, և որ Մեծ Հայքի գահի միակ օրինական ժառանգը Արտաշես Բարեպաշտ արքայի թոռ, Տիգրանի որդի Տիգրանն է։ Ներս է մտնում Տիգրանը, բոլորը ծնկի են գալիս։ Զարուհին բանից անտեղյակ ասում է սպարապետին, որ Հայկն ու Մուշեղը գահաժառանգի հետ վերադարձել են։ Զարեհը մահանում է։ Տիգրանը թագադրվում է որպես Արքա Մեծ Հայքի։ Վռամը՝ զնդանում է, Նռանեն՝ անառակատներում, Սուրհանդակապետը մահանում է, Զարեհի թոռ՝ Զարեհը ծնվում է, տոհմը վերածնվում է։
Արտաշեսյան Տիգրան II-րդ արքան 20-ամյա գերեվարությունից հետո վերադառնում է հայրենիք, նա իր ազատության դիմաց զիջում է 70 հովիտները, բայց կարճ ժամանակ անց՝ հզորացնելով երկիրը, ոչ միայն հետ վերադարձրեց կորցրած հողերը, այլ ջախջախեց և իր իշխանության տակ առավ Պարթևստանը՝ անվանվելով Արքաների Արքա։ 25 տարում տասնապատկեց Մեծ Հայքի սահմանները` 300 հզ քմ-ից հասցնելով շուրջ 3 մլն քմ։ Նա թագավորեց 40 տարի, նրա թագավորության շրջանը հայ պատմության մեջ նշանավորվեց որպես հայոց պատմության հզորագույն շրջան։
Ծանոթագրություններ
Հին արքաներ (հեռուստասերիալ, 2016) Հին արքաներ (հեռուստասերիալ, 2016) Կատեգորիա:2010-ականների հայկական հեռուստասերիալներ Կատեգորիա:Մ.թ.ա. 1-ին դարում կատարվող հեռուստասերիալներ
Ալբայսին
Ալբայսին (Albayzín, البيازين), բնակելի թաղամաս Իսպանիայի Գրանադա քաղաքում, որը ժառանգել է արաբական ճարտարապետության ազդեցությունը՝ Պիրենեյան թերակղզում մուսուլմանների գերիշխանության տարիներին ։
Անվան ծագումնաբանություն
Ալբայսինի անվանումը հավանաբար կապված է արաբների հետ։ Արաբերեն «Ռաբադ ալ-Բայասին» բառը թարգմանաբար նշանակում է «բազեապանների թաղամաս» ։ Կա մեկ այլ վարկած համաձայն որի Ալբայսինի անունն առնչվում է Անդալուզիայի Բաեսա քաղաքի անվան հետ։ Մեզ հայտնի է նաև, որ թաղամասի բնակեցումն արաբներով տեղի է ունեցել 13-րդ դարում։
Պատմություն
Հնագիտական հետազոտությունները ցույց են տալիս, որ բլուրը, որի վրա էլ վեր է խոյանում Ալբայսինը, բնակեցված է եղել դեռևս Հռոմեական կայսրության գոյության ժամանակաշրջանում։ 8-րդ դարի կեսերին տեղի կառավարիչ Ասապ բեն Աբդերահմանը ներկայիս Սան Նիկոլասի հրապարակի տեղում կառուցում է պաշտպանական ամրություն։ 11-րդ դարում բերբերական ծագում ունեցող Զիրյաններն այստեղ կառուցում են օժանդակ պաշտպանական կառույցներ։
Նասրիյանների արքայատոհմի օրոք քաղաքը սկսում է բարգավաճել։ 14-րդ դարի կեսերին այն դառնում է արաբ վարպետների և առևտրականության կենտրոններից մեկը։ Անգամ Ռեկոնկիստայի ավարտից հետո՝ 1432 թվականին, Ալբայսինի արաբ բնակչությունը կազմում էր շուրջ 60 հազար մարդ։
Արտաքին հղումներ
Կատեգորիա:Համաշխարհային ժառանգություն Իսպանիայում Կատեգորիա:Գրանադայի տեսարժան վայրեր Կատեգորիա:Իսպանիայի տեսարժան վայրեր
Դևիդ Միտչել
Դևիդ Սթիվեն Միտչել (David Stephen Mitchell, ), անգլիացի արձակագիր։ Նրա ստեղծագործություններից երկուսն ընդգրկված եմ Բուքերյան մրցանակաբաշխության կարճ ցուցակում։
Կենսագրություն
Միտչելը ծնվել է Մերսիսայդ կոմսության (Անգլիա) Սաուտպորտ քաղաքում։ Միտչելը Քենթի համալսարանում սովորել է ամերիկյան և անգլերեն գրականություն։ Նա մեծացել Է Մալվերնում (Ուոքսթերշիր)։ Մարզվելուց հետո նա մեկ տարի ապրել է Սիցիլիայում, ապա տեղափոխվել է Ճապոնիայի Հիրոսիմա քաղաք և դասավանդել անգլերեն՝ Ճապոնայի ուսանողներին ։ Նա 8 տարի հետո կնոջ՝ ճապոնուհի Կեյկոյի և երկու երեխաների հետ վերադարձել է Անգլիա։ Միտչելը իր էսեներից մեկում գրել է.
Գործունեություն
Միտչելի առաջին վեպը՝ «Գրական ուրվականը» (Ghostwritten), որը թողարկվել է 1999 թվականին հայտնի է դարձել ամբողջ աշխարհում՝ Օկինավայից մինչև Մոնղոլիա և մինչև Նյու Յորք. 9 հեքիաթասաց պատմում են պատմություններ, որոնք կապվում և հատվում են միմյանց։ Գիրքը արժանացել է Ջոն Լուելին Ռիսի մրցանակի:
Նրա հաջորդ վեպը «Սև կարապի մարգագետին» (Black Swan Green) վեպն է, որը հրապարակվել է 2006 թվականին և ընդգրկվել է Բուքերյան մրցանակի մեծ ցուցակում։ 2010 թվականին լույս է տեսել Միտչելի հինգերորդ վեպը՝ «Հակոբ դե Զուտի հազարավոր աշուննները» (The Thousand Autumns of Jacob de Zoet):
Միտչելն այժմ ընտանիքի հետ ապրում է Կորկում (Իռլանդիա)։ 2012 թվականին Միտչելի «Ամպային ատլաս» վեպի հիման վրա նկարահանվել է համանուն ֆիլմ։ 2016 թվականի մայիսին «Ինձանից գնում է այն, ինչ դու ժամանակ ես անվանում» (From Me Flows What You Call Time) վեպի ձեռագիրը հանձնել է Ապագայի գրադարանին՝ դառնալով այդ գեղարվեստական ​​նախագծի երկրորդ մասնակիցը։
Արտաքին հղումներ
Կատեգորիա:Անգլիացի գրողներ Կատեգորիա:Բրիտանացի գրողներ Կատեգորիա:Անգլիացի վիպասաններ Կատեգորիա:Անավարտ հոդվածներ անձի մասին Կատեգորիա:20-րդ դարի բրիտանացի գրողներ Կատեգորիա:Անգլիացի թարգմանիչներ Կատեգորիա:Պոստմոդեռնիստ գրողներ
Աննա Հեդվիգ Բյուլ
Աննա Հեդվիգ Բյուլ (Anna Hedwig Bühl), ), էստոնացի միսիոներուհի, ով առաքելություն է իրականացրել Կիլիկիայում և իր ողջ կյանքը նվիրել հայությանը։
Կենսագրություն
Տիրապետել է էստոներենին, ռուսերենին, ֆրանսերենին, անգլերենին, գերմաներենին, իսկ Կիլիկիայում միսիոներական առաքելությունն իրականացնելու ընթացքում սովորել է թուրքերեն և հայերեն ։
Միսիոներական առաքելություն
1909 թվականին, եվրոպական մամուլից տեղեկանալով Ադանայում հայկական կոտորածների սարսափազդու լուրերին, որոշում է մեկնել հեռավոր երկիր՝ կոտորածների հետևանքով որբացած քրիստոնյա երեխաների փրկության գործին մասնակցելու համար։ 1911 թվականին ժամանում է Կիլիկիա և անցնում աշխատանքի Մարաշի ծնողազուրկ հայ երեխաների համար գերմանացի ավետարանական քարոզիչների կողմից բացված «Բեյթել» որբանոցում՝ որպես ուսուցչուհի։ Այստեղ չորս տարի պաշտոնավարելուց հետո՝ 1915 թվականին Աննա Բյուլն ականատես է լինում երիտթուրք իշխանությունների կողմից իրականացվող հայկական կոտորածներին։ 1916-1919 թթ. Հեդվիգ Բյուլն աշխատել է նույն միսիոներական առաքելությանը պատկանող Հարունիե գյուղի (Մարաշից հարավ) գերմանական որբանոցում։ 1918 թվականին երիտասարդ միսիոներուհին իր գործադրած գերմարդկային ջանքերի շնորհիվ կարողանում է թուրքական աքսորից փրկել որբանոցի սաներին և նրանց ազատել վերահաս վտանգից։ 1919 թվականին հաշվի առնելով Կիլիկիայում ստեղծված քաղաքական իրավիճակը՝ Բյուլը հարկադրված մեկնում է Էստոնիա։
1922 թվականին Բյուլն անդամագրվում է Ստրասբուրգ քաղաքում հիմնադրված «Քրիստոնեական առաքելություն Արևելքի մեջ» ավետարանական մարդասիրական կազմակերպությանը և մեկնում Հալեպ։ Այդ ժամանակ Սիրիայում կար ավելի քան 160 000 գաղթական, որոնք հիմնականում ապաստան էին գտել Հալեպի Սուլեյմանիե և Ռամատանիե արվարձաններում կառուցված հյուղակներում («Հայկական քեմփ») և ապրում էին ծայրահեղ աղքատության ու թշվառության մեջ։ Կենցաղային տարրական պայմաններից զուրկ հայ գաղթականության շրջանում խիստ տարածված էին վարակիչ զանազան հիվանդություններ, որոնք օրական հարյուրավոր մարդկային կյանքեր էին խլում։ Անհրաժեշտ էր շտապ կերպով կազմակերպել հիվանդների փրկության գործը։ Հալեպում Բյուլի նախաձեռնությամբ բացվում է հիվանդանոց, որտեղ աշխատում են Սիրիայի նշանավոր հայ բժիշկները (Ավետիս Ճեպեճյան, Ֆիլիպ Հովնանյան և այլն)։ «Հայկական քեմփ»-ում ապրող հայ գաղթականների վիճակը թեթևացնելու ուղղությամբ կարևոր քայլերից մեկն է լինում աշխատատեղերի ստեղծումը։ Բյուլն իր մարաշցի ծանոթների օգնությամբ հիմնում է ջուլհականոց և ձեռագործի արհեստանոց։ Այստեղ աշխատանք են գտնում շուրջ 500 հայ կանայք և աղջիկներ, որոնց ստեղծած կարպետներն ու ձեռագործները վաճառվում էին եվրոպական երկրներում, իսկ ստացված հասույթը տրվում էր հայ կանանց՝ իրբև աշխատավարձ։
Կիրյաբա
Կիրյաբա  (Киряба), գետ Ռուսաստանում, հոսում է Բաշկորտոստան հանրապետությունում։ Գետաբերանը տեղակայված է Ինզեր գետի ձախ ափին՝18 կմ հեռավորության վրա։ Գետի երկարությունը 12 կմ է։
Աննա Հեդվիգ Բյուլ
Միսիոներական առաքելություն
Հեդվիգ Բյուլի նախաձեռնությամբ Հալեպի տարբեր դպրոցներում սովորող ավելի քան 250 հայ երեխաների համար սահմանվում են կրթաթոշակներ։ Նա մշակում է նաև երեխաների որդեգրման մի յուրօրինակ ձև, որի համաձայն եվրոպական բարերար ընտանիքները պետք է որդեգրեին Հալեպում հաստատված հայ գաղթական ընտանիքի երեխաներից մեկին և ամսական մեկ ոսկի ուղարկեին որդեգրվածի հարազատներին։ Իր կատարած բազմաթիվ հայանպաստ աշխատանքների համար Բյուլն անչափ սիրված էր Հալեպի հայ համայնքի կողմից, որի համար արժանացել է «Բյուլ Մայրիկ» պատվավոր կոչմանը։
40 տարի կյանքն անմնացորդ նվիրելով հայ ժողովրդին՝ Բյուլը 1951 թվականին 64 տարեկան հասակում հեռանում է Հալեպից՝ այդպես էլ չունենալով սեփական ընտանիքը։ Սակայն նա չի կարողանում վերադառնալ հայրենի Էստոնիա, քանի որ այն Խորհրդային Միության կազմում էր, հետևաբար մուտքի թույլտվություն ստանալն՝ անհնար։ Բյուլը հաստատվում է Եվրոպայում։ Այստեղ նա շարունակում է նամակագրական կապը իր նախկին սաների հետ, որոնք ցրվելով աշխարհով մեկ՝ չէին մոռանում սիրելի Բյուլ Մայրիկին։ Նրանցից մեկին ուղղված նամակում Հեդվիգ Բյուլը գրել էր. «…իմ սիրտը հայ է…»։
1965 թվականին Բյուլը ժամանում է Սիրիա, ապա Լիբանան՝ մասնակցելու Հայոց ցեղասպանության 50-ամյա տարելիցին նվիրված միջոցառումներին Հալեպում և Բեյրութում։ Կյանքի վերջին տարիները Բյուլն անցկացրել է գերմանական ծերանոցներից մեկում։ 90-անց զառամյալ կինը՝ մահվան մահճում պառկած, մոռացել էր այն վեց լեզուները, որոնց նա ազատորեն տիրապետում էր և Բյուլ Մայրիկը ծերանոցի աշխատակիցների հետ հաղորդակցվում էր միայն իրեն հարազատ դարձած հայերենով ։
Գրականություն
Վարդան Գրիգորյան, Հայությանը նվիրված կյանք, Երևան, 1996 թ., 87 էջ։
Արտաքին հղումներ
Կատեգորիա:Էստոնացի միսիոներներ Կատեգորիա:1887 ծնունդներ Կատեգորիա:Փետրվարի 4 ծնունդներ Կատեգորիա:Հաապսալու քաղաքում ծնվածներ Կատեգորիա:1981 մահեր Կատեգորիա:Հոկտեմբերի 3 մահեր Կատեգորիա:Հայոց ցեղասպանության ականատեսներ Կատեգորիա:Միսիոներներ ըստ երկրի
Կիրյաբա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության<cite web|url=http://textual.ru/gvr/index.php?card=186339|title=Государственный водный реестр РФ։ Киряба|archiveurl=http://www.webcitation.org/6A9Mu4UK7|archivedate=2012-08-24}} ։
Արտաքին հղումներ
Կատեգորիա:Ռուսաստանի գետեր
Ես մեղավոր եմ (ֆիլմ)
Ես մեղավոր եմ, 1995 թվականին «Հայկ» կինոստուդիայում նկարահանված հայկական ֆիլմ։
Սյուժե
Ֆիլմի հերոսը դեմոկրատիայի հաղթանակի համար պայքարած մեկն է, որը նոր իշխանություններից հիասթափվելով՝ ինքնասպանություն է գործում ։
Ծանոթագրություններ
Կատեգորիա:1995 ֆիլմեր Կատեգորիա:Հայկական ֆիլմեր Կատեգորիա:Սև-սպիտակ ֆիլմեր
Զեդա Ալիսուբան
Զեդա Ալիսուբան (ზედა ალისუბანი), գյուղ Վրաստանում։ Գտնվում է Իմերեթի մարզի Թերջոլայի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 603 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Թերջոլայի շրջան
Ջերմամեկուսացում
Ջերմամեկուսացում, ջերմային մեկուսացում, շենքերի ջերմային արդյունաբերական տեղակայանքների (կամ դրանց առանձին հանգույցների) սառնարանային խցերի խողովակաշարերի պաշտպանություն՝ շրջապատող միջավայրի հետ անցանկալի ջերմափոխանակությունից։
Օրինակ, շինարարությունում և ջերմաէներգետիկայում ջերմամեկուսացումն անհրաժեշտ է դեպի շրջապատող միջավայր ջերմային կորուստները փոքրացնելու իսկ սառնարանային և կրիոգենային տեխնիկայում՝ ջերմության ներհոսքից սարքավորումը պաշտպանելու համար։ Ջերմամեկուսացումն ապահովվում է ջերմամեկուսիչ նյութերից պատրաստած (թաղանթների, պատվածքների տեսքով) և ջերմահաղորդականությունը դժվարացնող հատուկ պաշտպանական ծածկույթներով։ Այդ ջերմապաշտպան միջոցները նույնպես անվանում են ջերմամեկուսացում։
Կոնվեկտիվ ջերմափոխանակություն
Առավելապես կոնվեկտիվ ջերմափոխանակության դեպքում ջերմամեկուսացման համար օգտագործում են օդի համար անթափանց նյութի շերտեր պարունակող պաշտպանական ծածկույթներ, ճառագայթային ջերմափոխանակության դեպքում՝ ջերմային ճառագայթումն անդրադարձնող նյութերից (օրինակ մետաղաթաղանթից մետաղապատ լավսանային թաղանթից) պատրաստված կոնստրուկցիաներ իսկ ջերմահաղորդականության դեպքում՝ զարգացած ծակոտկեն կառուցվածքով նյութեր։
Ջերմամեկուսացման խնդիրներ
Շենքերի ջերմամեկուսացման խնդիրն է տարվա ցուրտ ժամանակաշրջանում փոքրացնել ջերմության կորուստները և արտաքին օդի ջերմաստիճանի տատանումների դեպքում օրվա ընթացքում սենյակներում ապահովել հարաբերական կայուն ջերմաստիճան՝ ջերմամեկուսացման համար կիրառելով արդյունավետ ջերմամեկուսիչ նյութեր՝ հնարավոր է էականորեն փոքրացնել պատող կոնստրուկցիաների հաստությունն ու նվազեցնել դրանց զանգվածը և այդպիսով պակասեցնել հիմնական շինանյութերի՝ աղյուս, ցեմենտ, պողպատ և այլն ծախսն ու մեծացնել հավաքովի տարրերի թույլատրելի չափերը ջերմային արդյունաբերական տեղակայանքներում արդյունաբերական վառարաններում կաթսաներում ավտոկլավներում են ջերմամեկուսացումն ապահովում է վառելիքի զգալի տնտեսում նպաստում է ջերմային ագրեգատների հզորության ավելացմանն ու դրանց օգտակար գործողության գործակցի մեծացմանը տեխնոլոգիական պրոցեսների ինտենսիվացմանը հիմնական նյութերի ծախսի նվազեցմանը։
Կիրառում
Բարձր ջերմաստիճաններում աշխատող տեղակայանքների ջերմամեկուսացումն նպաստում է նաև տաք արտադրամասերում սպասարկող անձնակազմի աշխատանքի համար անհրաժեշտ սանիտարահիգիենիկ պայմաններ ստեղծելուն և արտադրական տրավմատիգմը կանխելուն ջերմամեկուսացումն մեծ նշանակություն ունի սառնարանային տեխնիկայում որտեղ սառնարանային ագրեգատների և մեքենաների սառեցումը կապված է էներգիայի զգալի ծախսի հետ ջերմամեկուսացւմն անհրաժեշտ տարր է տրանսպորտային միջոցների նավեր երկաթուղային վագոններ են կոնստրուկցիաներում՝ սրահներում միկրոկլիմայական պայմանների պահպանման մարդատար տրանսպորտի միջոցներում էներգիայի նվազագույն ծախսումներով անհրաժեշտ ջերմաստիճանների ապահովման բեռնատար տրանսպորտի միջոցներում համար։
Տես նաև
Կատեգորիա:Շինարարություն Կատեգորիա:Ջերմամեկուսիչ նյութեր
Տուն Դուշան թագավորի փողոցում թիվ 10
Տուն Դուշան թագավորի փողոցում թիվ 10 (Кућа у Улици Цара Душана broj 10), կառուցվել է 1724-1727 թվականններին և Սերբիայի մայրաքաղաք Բելգրադում պահպանված ամենահին շենքն է ։ Տունը գտնվում է Ստարի Գրադ (Стари Град) ինքնավար շրջանի Դորչոլ (Дорћол) թաղամասում և 1987 թվականին հայտարարվել է մշակութային հուշարձան ։
Պատմություն
Տունը կառուցվել է թամբագործ Էլիաս Ֆլեյշմանի համար։ Նա եղել է համայնքի հարգարժան անձնավորություն և Բելգրադի քաղաքային խորհրդի անդամ։ Բացի այնտեղ ապրելուց, նա նաև օգտագործել է այս շենքը որպես արհեստանոց ։ 1740 թվականից հետո, երբ ավստրիացիները հեռացել են, և օսմանները վերականգնել են Բելգրադի վրա վերահսկողությունը, տունը մնացել է բնակեցված և, այս կամ այն կերպ, կառուցման պահից մինչև այսօր օգտագործվել է որպես արհեստանոց կամ խանութ։ Այն վնասվել է 1789 թվականին Բելգրադի պաշարման ժամանակ, երբ ավստրիացիները նվաճել են Բելգրադը, բայց հետագայում այն վերանորոգվել է։ 19-րդ դարի վերջին շենքը մանրակրկիտ վերակառուցվել է՝ տանիքը փոխարինվել ու իջեցվել է, իսկ ճակատի զարդերը փոխվել և ավելի են հարմարեցվել ճարտարապետության ժամանակակից ոճերին ։
1737-1739 թվականների Ավստրո-թուրքական պատերազմում Ավստրիայի պարտությունից հետո Հյուսիսային Սերբիան, ներառյալ Բելգրադը, վերադարձվել են թուրքերին։ 1739 թվականի Բելգրադի խաղաղության պայմանագրի դրույթներից մեկը սահմանել է, որ Ավստրիան պետք է քանդեր օկուպացիայի ընթացքում իր կողմից կառուցված բոլոր ամրությունները և ռազմական ու քաղաքացիական շենքերը։ Բարոկկո ոճի շատ շենքեր քանդվել են։ Այնուամենայնիվ, Ավստրիան չի քանդել ամրոցի պարիսպներից դուրս գտնվող շենքերը։ Այսպես է գոյատևել տունը ։
Այս տունը փողոցի աջ կողմում գտնվող յոթ նույնական տների «ստանդարտ շարքում» երկրորդն էր, որն այդ ժամանակ համարվել է «քաղաքի գերմանական հատված» ։ Եվս երկու տներ են գոյատևել մինչև 1930-ական թվականները, երբ դրանք քանդվել են և մնացել է միայն 10 համարի տունը։
Մինչև 1950 թվականը առաջին հարկում գտնվում էր մթերային խանութը, իսկ նկուղում՝ «ժողովրդական հերոս Անջա Ռանկովիչ» (Народни Херој Анђа Ранковић) տեքստիլ արհեստանոցը։ 1945 թվականից հետո ամենաազդեցիկ կոմունիստական քաղաքական գործիչներից մեկի՝ Ալեքսանդր Ռանկովիչի (Александар Ранковић Лека) հանգուցյալ կնոջ անունով անվանված խանութը վերածվել է «Բեկո»-ի (նախկինում Սերբիայի ամենամեծ հագուստի գործարաններից մեկը)։ Մինչև 2000-ականների կեսերն այս շենքում գործել է հացի փուռը։ Դա եղել է նախկին Հարավսլավիայի առաջին հացի փուռը, որն աշխատել է շուրջօրյա։ Նոր, ժամանակակից հացի փուռ-պիցցերիան բացվել է 2008 թվականին։
Բնութագիր
Շենքի ճակատը կառուցվել է ժամանակի բարոկկո ոճով, որը Դոքսաթը ցանկացել է կիրառել Բելգրադի ամբողջ գերմանական հատվածում ։ Այն 18-րդ դարում Դանուբի շրջանի Հաբսբուրգյան միապետության տարածքում տարածված բնակելի- գործարար քաղաքային տան տիպիկ օրինակ է ։ Առանձնատունն ունի նկուղ, առաջին հարկ և վերին հարկ։ Դրա սկզբնական ճակատը բաժանված էր առաջին հարկի վերևում գտնվող պարզ հորիզոնական քիվով, անկյուններում գտնվող կողային որմնասյուներով և, հավանաբար, տանիքի եզրագծված քիվով։ Շքամուտքները շրջանակված են եղել եզրագծված քարե շրջանակներով ։ Բոլոր յոթ սկզբնական տները միացված են եղել նկուղներով, իսկ մնացած նկուղը տարածվել է ամբողջ շենքի տակ։ Նկուղի ամենացածր կետը գտնվում է գետնի տակ՝ 4 մ (13 ոտնաչափ) խորության վրա, իսկ Դանուբի ջրի մակարդակը նկուղի մակարդակից մոտ 5 մ (16 ոտնաչափ) ցածր է։
Ընդհատակ
Լագումների (ստորգետնյա միջանցքներ, որոնք տունը կապում են ամրոցի հետ) մասին պատմությունները, շրջանառվել են երկար ժամանակ, և Դոքսատի մահապատժի ենթադրյալ պատճառներից մեկը միջանցքների հսկայական ստորգետնյա ցանցի գաղտնի պահպանումն էր։
Պատմությունը կրկին ուշադրության կենտրոնում է եղել 1963 թվականին։ Տիկին Կատարինա Բաստլը՝ տան երկարամյա վարձակալը, հարցազրույց է տվել ճարտարապետական «Իզգրադնյա» (изгра́дња) ամսագրին։ Նա պնդել է, որ 1941 թվականի գարնանը, Գերմանիայի Հարավսլավիան գրավելուց անմիջապես հետո, վերմախտի (գերմ.՝ Wehrmacht) մի խումբ սպաներ ժամանել են լիմուզինով և ներխուժել են նկուղ։ Հաջորդ շաբաթների ընթացքում բնակիչներին թույլ չեն տվել մտնել նկուղ, և անընդհատ աղմուկ է բարձրացել, քանի որ գերմանացիներն անընդհատ ինչ-որ բան են մուրճով խփել և փորել շենքի տակ։ Այս պատմությունը շատ մարդկանց, այդ թվում ՝ քարանձավագետներին (speleologists), դրդել է ուսումնասիրել նկուղը, բայց այն ամենը, ինչ նրանք կարողացել են գտնել, եղել է հեղեղված նկուղ, որը բաժանված էր բաժանարար պատերով և լի էր խիտ, ջրալի տիղմով։ Պատերն ակնհայտորեն շատ ավելի երիտասարդ էին քան բուն տունը։ 2010 թվականին լրագրողները մտել են նկուղ։ Քարե սանդուղքը տանում է մոտ 30 մ (98 ոտնաչափ) ներքև, նախքան խորը տիղմը կխանգարի հետագա անցումը։ Կան արդյոք միջանցքներ այդ կետից ավելի հեռու և ուր են դրանք տանում, դեռ հայտնի չէ ։
21-րդ դար
2017 թվականի դրությամբ այն Բելգրադի ամենահին շենքն է և 18-րդ դարի առաջին կեսի միակ բնակելի շենքը, որը պահպանվել է Բելգրադի քաղաքային կառույցում՝ ամրոցի համալիրից դուրս ։
2010 թվականին քաղաքի վարչակազմը պատրաստել է զեկույց, որը նախատեսել էր շենքը հարմարեցնել թանգարանի համար, բայց 2017-ի դրությամբ դա չի իրականացել։
Ծանոթագրություններ
Կատեգորիա:Բելգրադի շենքեր և կառույցներ
Կուսգետ (այլ կիրառումներ)
Կուսգետ, կարող է վերաբերել՝
Ան Հե Չժին
Մենակատարի կարիերան Հվասան սկսել է 2019 թվականի փետրվարին «Twit» թվային երգով։
Կենսագրություն
Հավասան ծնվելէ 1995 թվականի հուլիսի 23-ին Հարավային Կորեայի Հոյւսիսային Ջոլա նահանգի Չոնջու քաղաքում ։ Նա բացի ծնողներից ունի երկու ավագ քույր ։ Նրա ընտանիքը շատ աղքատ էր և ընտանիքի հիմնական ֆինանսական ծախսերը իր վրա վերցնում էր հորեղբայրը, ով մահացել է 2017 թվականին ։ Միջին դպրոցում Հվասան ծանոթանում է Հվիինի հետ, ովքեր ապագայում նույն խմբից են լինում ։ Ավարտել է Վանգվանի գործադիր արվեստների ավագ դպրոցը ։
2014—2017: Mamamoo-ի դեբյուտը և կարիերայի սկզբերը
Հվասան դեբյուտել է Mamamoo խմբի կազմում Rainbow Bridge World-ի կառավարման տակ 2014 թվականի հունիսիսին դառնալով ամենաերիտասարդ մասնակիցը ։ Սկզբում աղջիկը ուզում էր Պեցի անունով դեբոյւտել (կորեկաան մանկական հեքիաթի կերպար), բայց դեբյուտից մի քիչ առաջ փոխում է այն ։ Հարցազրույցներից մեկում Հվասան պատմել է խմբի սկզբանական ժամանակների և հանրության արձագանքների մասին․
2017 թվականին աղջիկը Mamamoo-ի գործունեությունից դուրս երգ է թողարկում, որը Էսնայի «Love Comes»-ն է ։
2018—ներկա ժամանակ․ Հայտնիության աճ և մենակատար գործունեություն
2018 թվականի ոպրիլի 20-ին Լոքո ռեփերի և Հվասայի «Don’t Give It to Me» թողարկումն է տեղի ունենում ։ Կոմպոզիցիան ունենում է մեծ հաջողություն Կորեայում, և դառնում է տարվա ամենահայտնի երգերից,2019 թվականի հունվարին երգի վերբեռնումները անցնում են 2,5 միլիոնի սահմանը, որից տրվել է Gaon չարթի պլատինե հավաստագիրը ։ Հունիսին Հվասան մասնակցել է «Ես ապրում եմ մենակ» հեռուստաշոուում, իր հետ դրվագները ունեին մեծ վարկանիշ  ։
2019 թվականի փետրվարի 13-ին թողարկում է «Twit» թվային դեբյուտային սինգլը ։
Ծանոթագրություններ
Կատեգորիա:Հարավկորեացի երգչուհիներ Կատեգորիա:21-րդ դարի երգչուհիներ
Մարիա Զնոբիշչևա
Մարիա Իգորևնա Զնոբիշչևա (Мария Игоревна Знобищева, ), ռուս բանաստեղծ, գրող, բանասեր։ Ռուսաստանի գրողների միության անդամ (2006)։ Լերմոնտովի անվան մրցանակի դափնեկիր (2011), Վոլոշինյան փառատոնի դիպլոմակիր։ Բանասիրական գիտությունների թեկնածու։
Կենսագրություն
Մարիա Զնոբիշչևան ծնվել է Տամբով քաղաքում, 1987 թվականի մայիսի 25-ին։ Տամբով քաղաքի թիվ 24 դպրոցում ուսումն ավարտելուց հետո ընդունվել և ավարտել է Տամբովի Գ. Ռ. Դերժավինի անվան պետական համալսարանի բանասիրական ինստիտուտը։ Պաշտպանել է թեզ բանասիրական գիտությունների թեկնածուի աստիճանի համար՝ «Եսենին և Գոգոլ` ռուսական տարածքի փիլիսոփայություն և պոետիկա» թեմայով։ Ութ տարեկանից գրել է բանաստեղծություններ, իսկ տասը տարեկանում դարձել է Տամբովի մարզային մանկական գրադարանի «Արահետ» գրական-ստեղծագործական ասոցիացիայի անդամ և ակտիվորեն մասնակցել կազմակերպվող բոլոր միջոցառումներին ։
2001 թվականից ի վեր Մարիան բազմիցս դարձել է երիտասարդ բանաստեղծների բազմաթիվ գրական մրցույթների դափնեկիր, դիպլոմանտ։ Նա «Իմ երազանքն իմ Ռուսաստանն է» երիտասարդ բանաստեղծների առաջին համառուսական մրցույթի դափնեկիր է և «Իմ սիրելի տատիկը» համառուսական բաց մրցույթի դիպլոմակիր։ 2005 թվականի հոկտեմբերին բանաստեղծուհին դարձավ ռուս երիտասարդ գրողների V ֆորումի թոշակառու։ 2007 թվականին Մարիան դարձել է «Եսենինյան գարուն» համառուսաստանյան փառատոնի դափնեկիր ։
2006 թվականից Ռուսաստանի գրողների միության անդամ է։ Նրա գրական աշխատանքները տպագրվել են՝ «Մեր ժամանակակիցը», «Վերելք», «Վոլգա - XXI դար», «Գրականության հարցեր», «Կրեշչատիկ», «Լիտերատուրնայա գազետա» ամսագրերում և այլ հրատարակություններում։ Բանաստեղծությունների մի շարք ժողովածուների և բազմաթիվ գրականագիտական հոդվածների հեղինակ է, այդ թվում՝ բանաստեղծ Ա. Մակարովի մասին ։ Մարիա Զնոբիշչևան Տամբով քաղաքի Ն. Կրուպսկայայի անվան մանկական կենտրոնական գրադարանին կից «Սվեչա» գրական ակումբի նախագահն է, ղեկավարում է Ս. Յա. Մարշակի անվան կենտրոնական մանկական գրադարանի «Ступени» մանկական պոեզիայի ստուդիան։ 2011 թվականին Զնոբիշչևան դարձել է Մ. Յու. Լերմոնտովի անվան համառուսական գրական մրցանակի դափնեկիր, նա նաև «Մեր ժամանակակիցը» ամսագրի Յու. Պ. Կուզնեցովի անվան մրցանակի դափնեկիր է, Վոլոշինյան միջազգային փառատոնի դիպլոմանտ։ Համարվում է Երիտասարդ ռուս գրողների V, VIII, XII, XV ֆորումների մշտական մասնակից և թոշակառու ։
Բնակվում է Տամբովում։
Արտաքին հղումներ
Կատեգորիա:Ռուսաստանի գրողների միության անդամներ Կատեգորիա:Միխայիլ Լերմոնտովի անվան գրական մրցանակի դափնեկիրներ Կատեգորիա:Տամբովի պետական համալսարանի շրջանավարտներ Կատեգորիա:Ռուս բանաստեղծուհիներ Կատեգորիա:Ռուս գրողներ Կատեգորիա:Ռուս բանասերներ Կատեգորիա:Բանասիրական գիտությունների թեկնածուներ Կատեգորիա:Բանաստեղծներ այբբենական կարգով
Կուտեյնիկովո (այլ կիրառումներ)
Կուտեյնիկովո, կարող է վերաբերել՝
Կուտի (այլ կիրառումներ)
Կուտի, կարող է վերաբերել՝
Զեդա Սազանո
Զեդա Սազանո (ზედა საზანო), գյուղ Վրաստանում։ Գտնվում է Իմերեթի մարզի Թերջոլայի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1260 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Թերջոլայի շրջան
Կուր (այլ կիրառումներ)
Կուր, կարող է վերաբերել՝
Օ՜, սպո՛րտ, դու խաղաղություն ես
Բովանդակություն
Ֆիլմի անվանումը փոխառված է «Սպորտի հետք» բանաստեղծությունից, որի հեղինակն է ժամանակակից Օլիմպիական խաղերի հիմնադիր Պիեր դե Կուբերտենը։ Ֆիլմը պատմում է 1980 թվականի Մոսկվայում կայացած ամառային օլիմպիական խաղերի մասին՝ մանրամասնելով նրա բացման ու փակման արարողությունը։ Ֆիլմի տեքստը կարդում է Նիկոլայ Օզերովը ։
Երաժշտություն
Ֆիլմում հնչում է Ալեքսանդրա Պախմուտովայի «Օ՜, սպորտ, դու՝ խաղաղություն ես» կինոնկարից, որը 1981 թվականին թողարկվել է «Երջանկության թռչուն» սկավառակի վրա։
Կարծիքներ
Ֆիլմն արտահայտում էր պաշտոնական տեսակետ սպորտային տոնի վերաբերյալ և իրենից ներկայացնում էր որոշակի քարոզչություն։ Նրանում վառ արտահայտվում է խորհրդային պատկերացումները սպորտի մասին, ինչպես՝ «խաղաղության բանբերներ և ընկերություն ժողովուրդների միջև», ինչպես նաև «սոցիալիստական դարաշրջանում առողջ և ներդաշնակ զարգացած անձ դաստիարակելու» միջոց ։
Մրցանակ
1982 թվականին ֆիլմի ստեղծողներն արժանացել են ԽՍՀՄ պետական մրցանակի։
Հետաքրքիր փաստեր
2008 թվականին «Սպորտ» հեռուստաալիքում ցուցադրվել է նույնանուն հեռուստասերիալ՝ նվիրված Օլիմպիական խաղերի պատմությանը։